Die kerstolbossuikerbos (Protea lanceolata) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit staan ook as die smalblaarsuikerbos bekend en kom tussen Potberg en Riversdale-vlakte tot Mosselbaai, voor. Die spesie word tot 4 m hoog en blom van April tot Oktober met die hoogtepunt van Mei tot Julie. Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in kalkagtige witsand op hoogtes van 0 - 200 m. Die plant se voortbestaan word bedreig deur die rooikrans, 'n indringerplant. Die boom se nasionale nommer is 90.1. In Engels staan dit as die Lance-leaf sugarbush bekend. Alfabetiese lys van Suid-Afrikaanse bome Lys van proteaspesies http://pza.sanbi.org/protea-lanceolata https://www.proteaatlas.org.za/sugar10.htm http://biodiversityexplorer.info/plants/proteaceae/protea_lanceolata.htm http://redlist.sanbi.org/species.php?species=799-68 http://plantsoftheworldonline.org/taxon/urn:lsid:ipni.org:names:705896-1 https://www.treetags.co.za/national-list-of-indigenous-trees/ Wikimedia Commons het meer media in die kategorie Kerstolbossuikerbos.